Maandag Mymeringe – Kouevuur
Augustus 29, 2011 Son
Dis Maandag – wel darem al amper die einde daarvan. More gaan ek met die groen masjien na die minder Bose stad van die twee Bose stede 😆 maar gelukkig sal ek my oë moreaand toemaak in my eie bed.
Ek wil darem nie my kriminele verlede as laaste inskrywing hier los nie, net vir ingeval. Maar ek het ook nie veel anders om oor te skryf nie.
Ek het wel goeie nuus gekry – eintlik vir my kollega oor wie ek HIER GESKRYF het verlede jaar. Sy vrou is weer swanger en die scan wys dis (weer) ‘n dogtertjie. Natuurlik vervang een kind nooit ‘n ander nie, maar vandat hulle die nuus gekry het, kon ek sien hoe daar weer lewe in sy oë is en hoe hy weer word (amper) soos wat hy was, voor laasjaar Mei. Hulle is van daardie goeie mense met wie ‘n slegte ding gebeur het en wat ek so met my hele hart wens dat hulle dit gespaar kon bly, maar die Lewe laat nie vir hom voorskryf nie.
Woensdag is Vrouedag vir al ons vrouens hier – ja ja, ek weet dit was eintlik al 9 Augustus, maar ons moes wag vir die groen lig van Bloubul land af, so die keer is dit NIE die Kaap wat stadig was nie. Ons (al die dames hier) gaan Woensdag vroeg-vroeg al optrek na ‘n nabygeleë wynplaas, waar ons gaan vonkelwyn (dis glo nie meer PC om champagne te sê nie) proe (en seker baie insluk ook) en daarna het ons ‘n middagete. En daarna mag ons huis toe gaan – niemand het net gesê hoe laat nie 😉
Donderdag moet ek seker ‘n slag werk, maar net ‘n bietjie, want dis Lentedag – nog ‘n winter oorleef! Ek kan nie meer wag vir somer en sonskyn en kaalvoet en min klere nie!
En Vrydagoggend swaai die Opel se neus Karoo se kant toe – Aberdeen toe – waar Megan laat weet het môre en oormôre bak sy vir my soetkoekies en maak hoenderpastei. Ek sal moet gaan ver stap in die vlaktes om al daai lekkertes af te stap.
So, expect me when you see me again 🙂
Ek los julle met ‘n paar ernstige gedagtes vir die res van die week:
Be careful how you live; you may be the only Bible some people will ever read.
The only person I have to get better than is who I am right now.
If moral behavior were simply following rules, we could program a computer to be moral. – Samuel P. Ginder
When you choose the lesser of two evils, always remember that it is still an evil. – Max Lerner
A man has to live with himself, therefore he should see to it that he always has good company. – Charles Evans Hughes
Previous Post Pearly Days
Next Post As mens moet wag
18 thoughts on “Maandag Mymeringe”
September 3, 2011 om 6:04 vm
Love you ernstige gedagtes, wow, van hulle praat regtig met my!
September 2, 2011 om 3:45 nm
En ek is laat soos altyd!
Augustus 30, 2011 om 11:13 vm
Volgens my berekeninge is jy nou weer in die skadu van jou BERG! Geniet jou Vrouedag.
Augustus 30, 2011 om 2:41 nm
As dit nie vir die “guppies” op Lanseria was nie, kon jou berekeninge amper nou reg gewees het 😉
Augustus 30, 2011 om 7:42 vm
Geniet die Karoo!
Augustus 29, 2011 om 7:34 nm
Geniet die vlieg, ek hoop nie jou arms word moeg nie! En die daggie in Ha-ier harrabim…
Augustus 29, 2011 om 7:57 nm
Wat se plek?!! 😆 Klink soso daai gedig van die groenvye in die Slamaaierwinkel wat my ma altyd vir ons voorgedra het. NEE man, die groen masjien vlieg, ek gaan net saam 🙂
Augustus 30, 2011 om 6:05 nm
Dis die Hebreeuse beskrywing vir Ninevé- “die groot en bose stad…”
Augustus 29, 2011 om 4:08 nm
Jammer, ons kan jou nie afgee nie – jy het mos ‘n Blackberry!
Augustus 29, 2011 om 4:11 nm
😆 Ek sal sien hoe skryf ek op my BBerry as ek vol vonkelwyn is!
Augustus 29, 2011 om 3:56 nm
Veilig Reis. Ek wens ek kon jy wees om so reis. Gan jou mis. Vertel tog as jy trug is hoe was dit daar gewees. Mooi bly…NOENA
Augustus 29, 2011 om 4:05 nm
Dankie Noena. Ek kan jou nou al vertel – dis vaal en stowwerig daar ;-). Maar ek sal kom skryf as ek terug is. Belowe
Augustus 29, 2011 om 3:49 nm
Veilig vlieg! En ek hoop nie dis nodig dat jy daar moet bestuur nie!
Augustus 29, 2011 om 4:04 nm
Ja, ek MOET daar bestuur – maar ek het darem ‘n GPS (EN ek weet hoe om hom te gebruik 😆 ) Ek hoop net nie hulle gee my weer ‘n Polo Vivo nie!!!
Ek soek van daai hoenderpastei !! Dink ek moet my sus daar in die Strand solank begin sagmaak vir ‘n moerse pie as ek kom kuier.
Geniet jou Vrouweesdag en die trippie.
Augustus 29, 2011 om 4:03 nm
Jagter, ek sal die resep vir jou stuur – dis ‘n absolute wenner!
Augustus 29, 2011 om 6:37 nm
Mag ekke maar ook die resep kry?
Augustus 29, 2011 om 7:55 nm
Sal Woensdagoggend vir jou e-mail 🙂